Hej Bolius

Revner ved sprossesammentapningen i gamle vinduer, (fredet Bygning), kan man lukke det med kit? Der males med linoliemaling.

Vigtigt at revner forsegles, da regnen får træet til at gå til..

Hilsen Helle R


Reparation af revner gamle sprosse vinduer - kit eller?
Hej Helle R

Hvad løsningen vil være er meget afhængigt af revnernes størrelse. Det bedste vil altid være at erstatte ”hullet” med frisk træ i form af en kile eller en lus. De limes med trælim (forberedt til udendørs brug), tilpasses og pudses, og så kan de males med linoliemaling sammen med resten af vinduet.

Held og lykke med udbedringen.

Se også: [Center for bygningsbevaring Vinduer](https://www.bygningsbevaring.dk/vinduer)

